hotchpotch/miracl-hf-unified huggingface dataset:
Alf Ramsey
Sir Alfred Ernest Ramsey (22. tammikuuta 1920 Dagenham, Englanti – 28. huhtikuuta 1999) oli englantilainen jalkapalloilija ja valmentaja. Hän valmensi Englannin maajoukkuetta vuosien 1963 ja 1974 välillä. Hänen uransa huippukohta sijoittuu vuoden 1966 MM-kotikisoihin, jossa Englanti voitti maailmanmestaruuden. Hän valmensi Englannin pronssille EM-kisoissa vuonna 1968 ja vuoden 1970 MM-kisoissakin Englanti selvisi puolivälierävaiheeseen. Hänet lyötiin ritariksi vuonna 1967.
Ramsey aloitti uransa Portsmouthissa, ennen kuin siirtyi Southamptoniin 1946. Seitsemän kauden jälkeen hän siirtyi Tottenhamiin. Menestyksekkäällä "Spurs"-ajalla Ramsey pelasi oikean pakin paikalla 226 liiga-ottelua, joissa hän teki 84 maalia. Vuonna 1948 hän teki debyyttinsä maajoukkueessa ottelussa Sveitsiä vastaan. Hän pelasi kaikkiaan 32 maaottelua ja toimi niistä kolmessa maajoukkueen kapteenina. Ramseyn viimeinen maajoukkueottelu oli 6–3 päättynyt ottelu Unkaria vastaan vuonna 1953. Hän teki ottelussa maalin rangaistuspotkusta. Hän teki maaotteluissa yhteensä kolme maalia.
Vuonna 1955 Ramsey aloitti managerin tehtävät Ipswichissa. Hän valmensi joukkueen Englannin 1. divisioonan mestaruuteen vuonna 1962. Seuraavana vuotena Englannin maajoukkueen valmentaja Walter Winterbottom erosi tehtävästään ja Ramsey valittiin uudeksi päävalmentajaksi. Hänen tähtäimenään oli vuoden 1966 MM-kotikisat.
MM-kisoissa Englannin kanssa samassa lohkossa pelasi Uruguay, Meksiko ja Ranska. Englanti voitti alkulohkonsa vakuuttavasti päästämättä maaliakaan omiin. Puolivälierissä Englanti kaatoi Argentiinan Geoff Hurstin maalilla 1–0. Välierissä maalivahti Gordon Banks yllätettiin ensimmäistä kertaa, kun Portugalin Eusébio maalasi rangaistuspilkulta 82. minuutilla. Englanti voitti ottelun kuitenkin 2–1 ja eteni loppuotteluun. Loppuottelussa Englanti kaatoi Länsi-Saksan jatkoajan jälkeen 4–2 ja voitti maailmanmestaruuden. 4–4–2 systeemiä käyttänyt Ramsey on edelleen ainoa englantilainen valmentaja, joka on voittanut maailmanmestaruuden valmentajana.
Kaksi vuotta myöhemmin, 1968 EM-kisoissa, Englanti saavutti pronssia. Se lähti ennakkosuosikkina myös 1970 MM-kisoihin, missä se kuitenkin putosi puolivälierävaiheessa hävittyään Länsi-Saksalle maalein 3–2. Länsi-Saksa pudotti Englannin puolivälierissä myös kaksi vuotta myöhemmin 1972 EM-kisoissa.
1974 MM-kisoihin Englanti ei selviytynyt lainkaan. Tämän johdosta FA antoi potkut Ramseylle, jonka alaisuudessa Englanti oli pelaamastaan 113 ottelusta voittanut 69 ja pelannut 27 tasapeliä.
Myöhemmin urallaan Ramsey toimi Birminghamin managerina. Vuosien 1979 ja 1980 välillä hän toimi teknisenä neuvonantajana kreikkalaisessa Panathinaikosissa. Hän toimi myös "Roy of the Rovers" -sarjakuvan parissa.
Ramsey kuoli Alzheimerin tautiin kotonaan Ipswichissä 30. huhtikuuta 1999, ollessaan 79-vuotias.
Vuonna 2002 Ramsey nimettiin Englannin jalkapallon historian Hall of Fameen. Portman Walkin katu Ipswichissa nimettiin Ramseyn mukaan Sir Alf Ramsey Wayksi vähän hänen kuolemansa jälkeen.
Joutsenon lentokenttä
Joutsenon lentokenttä oli Joutsenonlahdella sijainnut, Lentorykmentti 2:n talvisodassa käyttämä jäälentokenttä. Kenttää käyttivät joulukuun lopusta 1939 tammikuun alkuun 1940 Lentolaivue 24:n 1. ja 4. lentue.
Ruokolahden lentokenttä
Ruokolahden lentokenttä oli talvisodan aikana Lentorykmentti 2:n Ukonsalmella käyttämä jäälentokenttä.
Lemin lentokenttä
Lemin lentokenttä oli Lentorykmentti 2:n talvisodassa käyttämä jäälentokenttä Lemin kirkonkylän Lahnajärvellä.
Ristiinan lentokenttä
Ristiinan lentokenttä oli Lentorykmentti 2:n talvisodassa käyttämä jäälentokenttä Ristiinan Pökkäänlahdella.
Kaulakylkiluu
Kaulakylkiluu on luu, joka sijaitsee joillakin ihmisillä ja eläimillä päänsuuntaisesti ensimmäisestä kylkiluusta.
Normaalisti ihmisellä on selkärangassa seitsemän kaulanikamaa ja kaksitoista rintanikamaa. Kylkiluut kiinnittyvät rintanikamiin sekä ruston välityksellä rintalastaan. Kaulakylkiluulla tarkoitetaan kylkiluuta, joka lähtee alimmasta kaulanikamasta. Tila on patologinen eli sairaudeksi katsottava tila. Kaulakylkiluu voi olla tois- tai tavallisemmin molemminpuolinen. Sen voi painaa hermoja, verisuonia ja lihaksia ja aiheuttaa kipua sekä yläraajan väsymistä ja tunnottomuutta.
Kaulakylkiluun voi poistaa kirurgisesti.
Tyrvännön lentokenttä
Tyrvännön lentokenttä oli Lentorykmentti 2:n talvisodassa käyttämä jäälentokenttä Tyrvännön kunnan alueella Vanajavedellä.
Lahden lentokenttä
Lahden lentokenttä oli Lentorykmentti 2:n talvisodassa käyttämä jäälentokenttä Vesijärvellä Jalkarannassa.
Helsingin kaupunginvaltuusto
Helsingin kaupunginvaltuusto () on Helsingin kaupungin valtuusto ja ylin päättävä elin. Kaupunginvaltuustossa on 85 jäsentä, jotka on valittu neljän vuoden toimikaudeksi.
Kaudella 2017–2021 valtuuston ryhmät ovat kokoomus (25 paikkaa), vihreät (21), SDP (12), vasemmistoliitto (10), perussuomalaiset (6, joista 2 perusti Sinisen tulevaisuuden ryhmän), RKP (5), keskusta (2), kristillisdemokraatit (2), FP (1) PIR (1). Valtuuston puheenjohtajana 2017–2021 toimii Tuuli Kousa (vihr.), varapuheenjohtajina Harry Bogomoloff (kok.) ja Pentti Arajärvi (sd.).
Helsingin kaupunginvaltuusto kokoontui ensimmäisen kerran vuonna 1875, Suomen valtiopäivien säädettyä ja keisarin annettua ”armollisen asetuksen kunnallishallinnosta kaupungeissa” vuonna 1873. Aluksi 48-jäseninen valtuusto kokoontui vanhalla raatihuoneella (nykyinen Bockin talo) Senaatintorin laidalla. Jäsenmäärän kasvettua 60:een kokoontui valtuusto Pörssitalossa Fabianinkadulla. Kaupunginvaltuusto siirtyi nykyiseen Helsingin kaupungintaloon, entiseen Seurahuoneeseen, vuonna 1931. Vuoden 1918 sisällissodan aikana kaupunginvaltuuston tehtäviä hoiti edellisenä keväänä perustettu Helsingin työväenjärjestöjen eduskunta.
Luettelo Suomen sisällissodan aikaisista lentokentistä
Luettelo Suomen sodanaikaisista lentokentistä
Suomen sisällissodan aikaiset ilmavoimat perustuivat venäläisten hallussaan pitämiin lentokoneisiin, joista valtaosa päätyi Suomen kansanvaltuuskunnalle, Suomen senaatin ulkomailta hankkimiin tai kansanvaltuuskunnalta lopuksi sotasaaliina saamiin lentokoneisiin sekä saksalaisten lentokoneisiin.
Granbodan lentoasema
Granbodan lentoasema oli Venäjän Itämerenlaivaston II ilmailuprikaatin 4. lentodivisioonan lentoasema Degerön saarella, jolla oli tukikohtinaan Torpvikin laskusilta ja Saltvikin laskusilta Jungfrusundissa lentoveneilleen.
Tukikohtaa alettiin rakentaa heinäkuussa 1916, ja siihen kuului kaksi lentokonehallia, varastorakennuksia ja muita rakennuksia. Tukikohtaa oli tarkoitus laajentaa kolmannella lentokonehallilla, mutta hanke ei toteutunut Venäjän helmikuussa 1917 tapahtuneen vallankumouksen seurausten vuoksi.
Turun Vähä-Heikkilän lentoasema
Turun Vähä-Heikkilän lentoasema oli Venäjän Itämeren laivaston II Ilmailuprikaatin 5. lentodivisioonan toinen lentoasema. Toinen oli sijoitettuna Dragsfjärdin Söderlångvikiin. Lentoasema sijaitsi Aurajoen suulla, mikä vaikeutti sen toimintaa laivaliikenteen ja veneiden vuoksi.
Lentoasemalla oli neljä lentokonesuojaa, korjaamot sekä esikunta-, kasarmi- ja varastorakennukset. Suomen ilmavoimien lentotoiminta alkoi siellä heinäkuussa 1918, kun lento-oppilaat siirrettiin Hermannin lentoasemalta Vähä-Heikkilään. Venäläisten tarkoituksena oli laajentaa lentoasemaa rakentamalla yhteyteen vielä maalentokenttäkin, mutta sen toimeenpano jäi vallankumouksen vuoksi.
Ilmavoimien käytössä oli Stetinin M-16-, Stetinin M-16- ja Friedrichshafen-lentokoneita. Turun Lentokoulu muuttui 1. lokakuuta 1918 Lentopataljoonaksi, jonka sijaintipaikaksi määrättiin Santahaminan lentoasema. Turkuun jäänyt lento-osastokin siirrettiin Santahaminan lentoasemalle, kun lento-osasto liitettiin Ilmailupataljoonaan.
Vähä-Heikkilän lentoasemalla ja Söderlångvikin lentoasemilla olivat venäläisaikana tukikohtinaan Mäntyluodon lentotukikohta, Jurmon lentotukikohta Korppoossa ja Lappvikin lentotukikohta Hangossa.
Luettelo Suomen sisällissodan aikaisista lentokoneista
Luettelo Suomen sisällissodan aikaisista lentokoneista
Floriini
Floriini on ollut useiden eurooppalaisten rahayksiköiden nimitys, rahat on yleensä lyöty kullasta. Rahayksiköstä on käytetty yleisimmin lyhenteitä fl tai ƒ joko yksikölle "floren" tai "florenus".
Tunnettu floriini lyötiin rahaksi Firenzessä (Toscanassa) 1200-luvulla, ja tällöin raha tunnettiin nimellä "florenus". Tätä rahayksikköä käytettiin laajasti eri puolilla Eurooppaa. Rahayksikön latinankielinen nimi tulee fleur de lys -liljasta, joka on puolestaan Firenzen kaupungin symboli ja koristi lyötyjä rahoja.
Näitä Firenzen kaupunkivaltion lyömiä rahoja on myöhemmin käytetty esikuvina kansallisvaltioiden rahanlyönnissä. Usein floriinista ovat eri kansallisvaltiot käyttäneet nimitystä gulden ja guilder, kuitenkin usein näissäkin rahoissa on käytetty symbolina Firenzen fleur de lys -liljaa.
Koivistonkylä (Äänekoski)
Koivistonkylä on kylä Äänekosken eteläisellä puolella. Se oli menneinä vuosisatoina maantieliikenteen risteys, jossa Vaasan ja Kuopion välinen tie on kohdannut Laukaasta pohjoiseen kulkevan tien. Kylä on ollut Äänekosken hallinnollinen keskus 1700-luvulta 1840-luvulle, ja siellä on sijainnut esimerkiksi Äänekosken seudun ainoa posti.
Kylä rajoittuu lännessä Hirvaskankaalla Uuraisten ja Äänekosken rajaan, etelässä Uuraisten puolella sijaitsevaan Hirvaskylään sekä Laukaan ja Äänekosken rajaan, pohjoisessa Äänekosken Rannankylään, sekä idässä Kapeenkoskeen ja Pörrinsalmen siltaan, jonka kohdalla on myös Laukaan ja Äänekosken itäinen raja, joskin kantatietä 69 kuljettaessa lähes heti sillan jälkeen on toinen Laukaan ja Äänekosken raja, koska koskiomistukset ovat ennen vanhaan olleet monimuotoisia.
Kylän tunnettu maamerkki ja juhlapaikka, Koiviston seuratalo, sijaitsee kylän keskellä. Koivistonkylältä Suolahteen päin mentäessä, Pörrinsalmen sillan oikealla puolella on Kapeenkoski, jossa on mainiot kalastusmahdollisuudet. Koivistonkylän länsiosissa sijaitsee Hirvaskangas, joka on tullut tunnetuksi maantieteellisesti ja palvelullisesti merkittävänä risteyspaikkana, niin entisaikaan kuin nykyäänkin.
Koivistonkylän Niiniveden rantaa pitkin kulkee Koivistonkyläntie, vanha maantie, jota pitkin pääsee 4-tien varteen Myllyntauksen paikkeille. Tie on nykyisin museotie. Tunnetuksi kylä on tullut Anita Hirvosesta, joka vietti lapsuutensa Koiviston maisemissa, sekä Jorma Kinnusesta, joka heitti aikoinaan keihäänheiton epävirallisen maailmanennätyksen Koiviston koulun kentällä. Heittoa ei pystytty kunnolla mittaamaan, koska keihäs lensi epätasaiselle pellolle. Koivistonkylällä on oma urheiluseura, Koiviston Kipinä. Kipinässä harrastetaan liikuntaa monipuolisesti, kuten lentopalloa, koripalloa, hiihtoa ja yleisurheilua. Seuran koripallojoukkue on pelannut vuodesta 1991 Keski-Suomen 3- ja 4-divisioonassa. Koiviston koulun vieressä kulkee valaistu hiihtolatu.
Einari Junttila
Einari Kristian Johannes Junttila (28. joulukuuta 1901 Kittilä – 21. maaliskuuta 1975 Kittilä) oli Suomen tunnetuimpia lappilaismaalareita.
Einari Junttila syntyi Kittilässä kanttori Samuel Junttilan ja Matilda Korvan perheeseen. Hän aloitti maalaamisen kymmenvuotiaana ja maalasi lähes tuntemattomana noin kahdenkymmenen vuoden ajan. 1930-luvun alussa hänet löysi lomamatkalla ollut saksalainen toimittaja ja kirjailija Günther Thaer. Tämä vei osan Junttilan tauluista mukanaan Saksaan, missä hän kirjoitti maan johtavassa taidelehdessä Junttilan maalauksia ylistävän artikkelin. Tämän seurauksena Junttilan teoksia oli esillä 1930-luvun puolivälissä Suomen Taideakatemian järjestämässä yhteisnäyttelyssä, joka kiersi Düsseldorfissa, Berliinissä ja Hampurissa.
Junttila eli lähes koko elämänsä Kittilässä. Hilja-vaimonsa, o.s. Nilivaara, kanssa hän perusti yhdeksänhenkisen perheen, jonka hän elätti maalaustensa myynnillä. Junttilan 1930-luvun lopulla rakentama kotitalo paloi Lapin sodassa. Sodan jälkeen hän rakensi uuden talon palaneen kotitalon perustuksille. Se toimii nykyään hänen nimeään kantavana taidemuseona, jossa on esillä noin 85 maalausta.
Junttila tunnetaan ennen kaikkea akvarelleistaan, mutta hän maalasi myös öljyväri- ja pastellitöitä. Hän oli vanhin Kittilän tunnetuista taiteilijoista. Junttilalla oli tapana samoilla yksin tuntureilla Lapin maisemia maalaten yli 60 vuoden ajan. Hänen usein jalkaisin tekemänsä maalausmatkat ulottuivat Suomen Tunturi-Lapista myöhemmin aina Norjan tuntureille saakka.
Junttila mainitaan useissa yhteyksissä itseoppineeksi taidemaalariksi, vaikka tutkimus on selvittänyt hänen saaneen oppia jo nuorena Lapissa käyneiltä taiteilijoilta sekä Helsingissä muutaman kuukauden ajan.
Rolamiitti
Rolamiitti () on Sandia National Laboratories:n 1960-luvulla kehittämä erittäin pienikitkainen laakerointimenetelmä.
The Ratzz
The Ratzz on suomalainen pilailukappaileiden tekoon erikoistunut yhtye. The Ratzzin musiikkivideot ovat tietokoneanimaatioita.
Hard Ratzz Hallelujah (2006)Kuuma Kesä (2007)Kulkuset – herkullinen joululevy (2007)
Jan Demidovitš
Jan Demidovitš (s. 24. huhtikuuta 1988) on virolainen Suomeen muuttanut jalkapalloilija, pelipaikaltaan keskikenttäpelaaja. Hän pelasi kaudella 2008 Veikkausliigassa helsinkiläisessä FC Viikinkien joukkueessa.
Demidovitšin isoisä on inkerinsuomalainen, joten perhe muutti Suomeen vuonna 2005. Tästä syystä Demidovitš käyttää nykyään sukunimensä yhteydessä inkeriläistä sukunimeä Mekeläinen. Demidovitš on kotoisin Itä-Virumaalta ja aloitti jalkapalloilun 9-vuotiaana Kohtla-Järvellä SK Järven joukkueessa.
Demidovitš debytoi Ykkösessä vuoden 2006 syyskuussa vierasottelussa Vaasan IFK:ta vastaan, joka päättyi Viikinkien 0-2 voittoon. Demidovitš on esiintynyt Viron Meistriliigan kentillä historian nuorimpana pelaajana. Hän on pelannut urallaan Meistriliigassa FC Lootus Alutagusen, sekä alemmilla sarjatasoilla Tamme Auton riveissä.
Despair and Demise
Despair And Demise black metal -albumi joka muistuttaa tyylisuunnaltaan Burzumin alkuaikojen levyjä. Grand Nocturne julkaisi "Despair And Demise" albumin vinyylinä ja CD -levynä vuonna 2006.
Vinyylin painos on rajattu 350 kopioon. Levymerkkinä on Asgard Musik ja albumin on tuottanut Grand Nocturne.
Ned Leeds
Ned Leeds on Marvel-kustantamon luoma sarjakuvahahmo. Hän kuuluu Hämähäkkimies sarjakuva seikkailujen sivuhahmoihin. Hän oli työskentelemässä Daily Buglessa, jossa myös Peter Parker työskentelee. Hänen ensiesiintymisensä oli "Amazing Spider-Man" #25-lehdessä, ja hänet loivat Stan Lee ja Steve Ditko.
Ned Leeds esiintyy vain pienessä toimitustyö roolissa Hämähäkkimies-animaatiosarjassa jaksoissa 42 "Syyllinen" ja 47 "Herääminen"
Bob Bergen toimi hahmon äänenä.
Sidney Govou
Sidney Govou (s. 27. heinäkuuta 1979) on ranskalainen jalkapalloilija, pelipaikaltaan hyökkääjä. Hänellä on myös beniniläisiä sukujuuria. Hän edustaa Ranskan pääsarjassa pelaavaa Eviania.
Vuodesta 1999 Olympique Lyonnais'ta edustanut ranskalaishyökkääjä oli menestyksekkään joukkueen kanssa voittamassa seitsemää Ranskan mestaruutta, neljää Ranskan supercupia ja kerran liigacupin sekä cupin mestaruutta. Debyyttinsä Lyonissa Govou teki 15. tammikuuta 2000 ottelussa Auxerrea vastaan.
Kesällä 2010 Govou jätti Lyonin 11 vuoden jälkeen siirtyen kolmivuotisella sopimuksella Kreikan Superliigan puolustavan mestarin Panathinaikosin paitaan.
Ranskan maajoukkuetta Govou on edustanut 49 kertaa ja on tehnyt 10 maalia. Debyyttinsä maajoukkueessa hän teki 21. elokuuta 2002 1–1-tasapeliin päättyneessä ottelussa Tunisiaa vastaan. Govou'ta ei alun perin valittu Ranskan joukkueeseen vuoden 2006 MM-kisoihin, mutta hyökkääjä Djibril Cissén loukkaannuttua muutama päivä ennen kisoja, valmentaja Raymond Domenech nosti Govoun MM-joukkueeseen.
Vuoden 2008 Euroopan-mestaruuskisojen karsinnoissa Govou teki kaksi maalia hallitsevaa maailmanmestaria Italiaa vastaan, ja Ranska voitti 3–1. Hän oli mukana myös Ranskan joukkueessa MM-kisoissa 2010, jotka päättyivät katastrofaalisesti alkulohkon jumbosijaan ja joukkueen sisäisiin riitoihin.
Fred Wacker
Frederick 'Fred' G. Wacker Jr. (10. heinäkuuta 1918, Chicago, Illinois – 16. kesäkuuta 1998, Lake Bluff, Illinois) oli yhdysvaltalainen Formula 1 -kuljettaja.
Ennen Formula 1:iä Wacker ajoi Yhdysvalloissa keskilännen ja itärannikon alueilla Cadillac Allardilla, jonka nimesi Eight Balliksi (). Useimmat kisoistaan hän kuitenkin ajoi Euroopassa toisen maailmansodan jälkeen.
Hän osallistui viiteen Grand Prix -kilpailuun kausilla 1953 ja 1954, joista kolmessa hän osallistui itse lähtöön. Lisäksi hän osallistui F1:n MM-sarjan ulkopuolisiin kilpailuihin, mutta F1-urallaan hän ei saavuttanut yhtään MM-pistettä. Hänen parhaaksi F1:n MM-sarjan kilpailun sijoituksekseen jäi kuudes sija Italian GP:stä 1954.
Wacker työskenteli collegen jälkeen teknikkona A-C Spark Plug -yrityksessä Michiganissa ennen kuin liittyi Yhdysvaltain laivastoon. Sodan jälkeen hän perusti omat yrityksensä Ammco Tools Inc. (autonosien valmistusta) vuonna 1948 sekä Liquid Controls Corp. (nesteenmittauslaitteet) vuonna 1954.
Wacker keräili harrastuksenaan moottoripyöriä ja soitti jazzia perustamissaan Windy City Seven sekä Freddie Wacker's Big Band -bändeissä 1950-60-luvuilla. Hän pelasi myös squashia ja golfia, keilasi sekä purjehti.
Wacker ja hänen vaimonsa Jana kuuluivat 1950-60-luvuilla Chicagon seurapiireihin, mitä hän kommentoi seuraavasti Chicago Tribune -lehdelle vuonna 1967: ""Pidän ehdottomasti itseäni liikemiehenä. Jos olen seurapiirihenkilö, niin se johtuu syntymästäni (saadusta statuksesta).""
Wacker perusti ja toimi Amerikan urheiluautokerhon Chicagon osaston () puheenjohtajana. Yritysjohtajan statuksensa vuoksi hän kuului myös Nuorten johtajien organisaatioon (), Illinois'n valmistajien yhdistykseen () sekä General Motorsin instituuttiin ().
Wackerin isoisä Charles H. Wacker oli Chicagon kaupunginsuunnittelukomission johtoportaassa ja hänen kunniakseen Chicagon alueelle on nimetty tiealue Wacker Drive.
Wacker ja Jana saivat kolme lasta, jotka olivat tytär Wendy sekä pojat Frederick Wacker III ja Joseph C. Wacker.
Meri sisälläni
Meri sisälläni () on espanjalainen vuonna 2004 ensi-iltansa saanut Alejandro Amenábarin ohjaama elokuva. Se perustuu tositarinaan galicialaisesta merimiehestä Ramón Sampedrosta (Javier Bardem), joka vammautuu uimahyppyonnettomuudessa ja taistelee 28 vuotta eutanasian puolesta ja oikeudesta lopettaa oma elämänsä.
"Meri sisälläni" voitti vuoden 2004 Oscarin ja Golden Globen parhaana vieraskielisenä elokuvana. Se voitti myös 14 Goya-palkintoa sekä muun muassa European Film Awardsin parhaasta ohjauksesta ja miespääosasta.
Neuvostoliiton säveltäjäliitto
Neuvostoliiton säveltäjäliitto ( oli neuvostoliittolainen taidemusiikin säveltäjien järjestö, joka perustettiin 1920-luvulla kilpailleiden "Uuden musiikin yhdistyksen ASM:in" ja Venäläisten proletariaattimuusikoiden yhdistyksen RAPM:in tilalle kommunistisen puolueen päätöksellä vuonna 1934. Liitto valvoi puolueen näkemyksen mukaisen sosialistisen realismin ideaalin toteutumista Neuvostoliiton musiikkielämässä. Musiikki, joka ei täyttänyt näitä ideaaleja tuomittiin "formalistisena" ja sen todettiin olevan "mädäntyneen lännen dekadenttia musiikkia". Järjestön pääsihteerinä toimi yli 40 vuoden ajan säveltäjä Tihon Hrennikov.
Ab urbe condita
Ab urbe condita (latinaa, ) tarkoittaa seuraavia:
Frankfurtin pörssi
Frankfurtin pörssi () on pörssi Frankfurt am Mainin kaupungissa ja sen naapurikaupungissa Eschbornissa Saksassa.
Frankfurin pörssi on maailman suurimpia arvopaperipörssejä. Se on osa Deutsche Börse AG (Saksan pörssi) -yhtiötä. Frankfurtin pörssi on suurin Saksan pörsseistä ja merkittävä toimija myös Euroopan markkinoilla.
Tammikuussa 2016 Deutsche Börse oli (Frankfurtin pörssissä) listattujen yhtiöiden yhteenlasketulta markkina-arvoltaan (1 563 mrd.) maailman yhdeksäneksi suurin pörssi. Eurooppalaisista pörsseistä suurempia kuin Deutsche Börse (Frankfurtin pörssi) ovat Lontoon pörssi ja Euronext.
Frankfurtin pörssin (Deutsche Börsen) osakeindeksejä ovat DAX, DAXplus, CDAX, DivDAX, LDAX, MDAX, SDAX, TecDAX, VDAX ja EuroStoxx 50.
Jyri Hänninen
Jyri Hänninen (s. 19. toukokuuta 1971 Lappeenranta) on liiketalouden opettaja, yrittäjä ja entinen yleisurheilija.
Koulutukseltaan hän on kauppatieteiden maisteri ja kasvatustieteiden kandidaatti. Hän on toiminut vuodesta 2000 Lappeenrannan kaupunginvaltuuston jäsenenä (kok) ja vuodesta 2004 Lappeenrannan kaupunginhallituksen jäsenenä
Yleisurheilussa hänen parhaita saavutuksiaan ovat kolmiloikan halli-Suomen-mestaruus 1998, SM-hallikisojen hopea 2000 ja Kalevan kisojen pronssi 1996. Aikuisten maaottelussa hän edusti Suomea kolmesti.
Gaël Givet
Gaël Givet-Viaros (s. 9. lokakuuta 1981) on ranskalainen jalkapalloilija, joka edustaa Englannin Valioliigassa pelaavaa Blackburn Roversia. Hän on pelipaikaltaan puolustaja.
Ranskan maajoukkuetta Givet on edustanut 12 kertaa. Hänet valittiin Ranskan joukkueeseen vuoden 2006 MM-kisoihin.
Hermannin lentoasema
Hermannin lentoasema oli Helsingin Vanhankaupunginlahdella vuosina 1915–1918 toiminut venäläisten, saksalaisten ja suomalaisten vesilentokenttä. Se sijaitsi nykyään mantereeseen täytetyn Kyläsaaren pohjoispuolella. Lentoasema kuului Venäjän Itämeren laivaston 2. Ilmailuprikaatin organisaatioon 4. ja 5. Ilmailudivisioonasta riippumattomana erillisyksikkönä. Lentoasemalla oli kaksi kankaista lentokonehallia sekä muutamia muita rakennuksia miehistöä ja varastointia varten. Lentoasema rakennettiin 1915 alussa.
2. Ilmailuprikaatin käytössä ollessaan Hermannin lentoasemalla oli lentokoneita kahdeksan, joista Viroon liittyvän yhteystoiminnan vuoksi paikalla saattoi olla kerrallaan 2-4 lentokonetta. Koneet olivat pääasiassa Stetinin M-9-lentoveneitä ja Stetinin M-16-vesitasolentokoneita. Vanhankaupunginlahden jäätyessä talven ajaksi tehtiin vesitasoihin jalakset ponttoonien sijaan.
Saksalaiset ja suomalaiset valkoisen armeijan joukot valtasivat 13. huhtikuuta 1918 lentoaseman ja pari päivää myöhemmin sen johdon otti luutnantti Väinö Mikkola. Aseman kalustona oli neljä sotasaaliina saatua Stetinin M-16-lentovenettä. Kapteeni Seber määräsi 5. toukokuuta lentoaseman päälliköksi luutnantti Bertel Mårtensonin, joka saapui 8. toukokuuta Helsinkiin Friedrichshafenilla. Saksalaiset siirsivät asemalle kesällä neljän Friedrichshafen -lentokoneen osaston.
Kesäkuussa 1918 annettiin lentoasemalla myös ohjaaja- ja tähystäjäkoulutusta, mutta elo-syyskuussa 1918 kaksi Stetinin M-16:a siirrettiin Santahaminan lentoasemalle ja kaksi Turun Vähä-Heikkilän lentoasemalle. Hermannin lentoasema lakkautettiin ja sinne jäivät ainoastaan saksalaiset Friedrichshafenit.
Trendi
Trendi on A-lehtien alla toimiva naisille suunnattu yleisaikakauslehti. Se käsittelee muotia, kauneutta, trendejä, hyvinvointia, lifestylea ja ilmiöitä.
Trendi-lehden sisarusjulkaisuna oli aiemmin Veli-lehti, alun perin nimellä Trendi Veli.
Luis Ángel González Macchi
Luis Ángel González Macchi (s. 13. joulukuuta 1947) on paraguaylainen lakimies ja poliitikko. Hän oli maansa presidentti 1999–2003 Colorado-puolueesta.
Parlamentin puhemiehenä González nousi presidentiksi 29. maaliskuuta 1999 kuusi päivää varapresidentti Luis María Argañan salamurhan jälkeen ja presidentti Raúl Cubas Graun erottua, kun hänen syytettiin osallistuneen murhaan.
Presidenttinä González kokosi hallituskoalition kriisin vahingoittaman talouden korjaamiseksi. Hallitusyhteistyö ei kestänyt kauan ja Partido Liberal Radical Auténtico lähti hallituksesta ja jätti Gonzálezin ilman parlamentin enemmistön tukea. Hänen suosionsa laski talouden alamäen jatkuessa ja lakien saaminen läpi lähes oli mahdotonta ilman tukea. Gonzálezia vastaan tehtiin vallankaappausyritys toukokuussa 2000. Vallankaappauksesta syytettiin maapaossa olevalle kenraali Lino Oviedolle uskollisia voimia.
González joutui erikoiseen valoon, kun huomattiin, että hän käyttää virka-autonaan varastettua panssaroitua BMW:tä.
Toukokuussa 2001 keskuspankin johtaja erosi syytettynä laittomista rahansiirroista Yhdysvaltoihin. Rahat olivat peräisin vuonna 1994 ja 1998 konkurssiin menneiltä pankeilta. Gonzálezia vastaan tehtiin viraltapanoyritys korruptiosyytteiden vuoksi 2002, mutta se epäonnistui, ja hän pystyi säilyttämään paikkansa vuoden 2003 vaaleihin asti. Kun Nicanor Duarte Frutos voitti vaalit, Gonzálezia kiellettiin poistumasta maasta ja häntä vastaan nostettiin syyte. Hänet tuomittiin 4. joulukuuta 2006 kahdeksaksi vuodeksi vankilaan laittomista rahansiirroista.
Theodoricus Chartreslainen
Theodoricus Chartreslainen (, , n. 1100–1150) oli ranskalainen skolastinen uusplatonilainen filosofi ja teologi. Hän toimi ensin Chartresissa, jossa katedraalikoulu toimi oppineisuuden keskuksena ennen Pariisin yliopiston perustamista, ainakin vuoden 1121 tienoilla. Myöhemmin hän opetti Pariisissa noin vuoden 1140 tienoilla. Vuonna 1141 hän siirtyi jälleen Chartesiin kansleriksi. Theodoricuksen uskotaan olleen Bernardus Chartreslaisen veli. Hänen oppilaitaan olivat Johannes Salisburylainen ja Herman Carinthialainen.
Veljensä tavoin Theodoricus kiinnitti paljon enemmän huomiota platonilaiseen kuin aristoteeliseen filosofiaan. Hän kirjoitti teoksen "De Sex Dierum Operibus", joka käsitteli luomisen kuutta päivää tulkiten Jumalan platonilaisesti korkeimmaksi ideaksi, josta kaikki muut ideat luodaan. Tässä hän hyödynsi myös lukuja. Luku yksi vastasi Jumalaa. Samoin kuin kaikki muut luvut johdetaan yhdestä, samoin kaikki muut asiat tulevat Jumalasta.
Theodoricus kirjoitti myös teoksen "Heptateukhon", joka käsitteli seitsemää vapaata taidetta, sekä kommentaarion teokseen "De Inventione Rhetorica ad Herennium", joka on osoitus Chartresin koulussa vaikuttaneista humanistisista virtauksista.
Theodoricus oli ensimmäisiä läntisiä oppineita, jotka tukivat arabialaisen kirjallisuuden hyödyntämistä.
Alou Diarra
Alou Diarra (s. 15. heinäkuuta 1981 Villepinte, Ranska) on ranskalainen jalkapalloilija, joka edustaa Englannin Valioliigassa pelaavaa West Ham Unitedia. Hän on pelipaikaltaan keskikenttäpelaaja.
Diarra aloitti uransa CS Louhans-Cuiseaux'ssa, josta hän siirtyi Bayern Müncheniin vuonna 2000. Hän ei pelannut otteluakaan Münchenissä ja viettikin suurimman osan ajastaan lainalla SC Freiburgissa. Vuonna 2002 Diarra siirtyi Gérard Houllierin valmentamaan Liverpooliin, mutta ei päässyt sielläkään kertaakaan kentälle ja viettikin kauden 2002–2003 lainalla Le Havressa ja seuraavan kauden pääasiassa Bastiassa. Kaudet 2004–2006 hän pelasi lainalla Lensissa.
Kesällä 2006 Olympique Lyonnais hankki Diarran korvaamaan Real Madridiin 17,7 miljoonalla punnalla siirtynyttä Mahamadou Diarraa. Diarra siirtyi Lyonista kesällä 2007 vahvistamaan Girondins Bordeaux'n keskikenttää. Kauden 2011–2012 hän pelasi Marseillessa ja seuraavaksi kaudeksi hän siirtyi West Ham Unitediin.
Ranskan maajoukkueessa Diarra on pelannut vuodesta 2004 lähtien ja maaotteluita hänelle on kertynyt 44. Hänet valittiin Ranskan joukkueeseen vuosien 2006 ja 2010 MM-kisoihin.
Lino Oviedo
Lino César Oviedo Silva (23. syyskuuta 1943 – 2. helmikuuta 2013) oli paraguaylainen kenraali ja poliitikko, joka toimi maan asevoimien komentajana.
Oviedo nousi kuuluisuuteen helmikuussa 1989 osallistuessaan kaappauksessa, joka syöksi vallasta pitkäaikaisen diktaattori Alfredo Stroessnerin. Oviedo lähti politiikkaan aluksi Colorado-puolueessa ja myöhemmin oman Unace-liikkeensä johdossa.
Hän yritti kaapata vallan presidentti Juan Carlos Wasmosylta huhtikuussa 1996. Sotaoikeus tuomitsi hänet 1998 kymmeneksi vuodeksi vankilaan, mutta presidentti Raúl Cubas armahti hänet. Kun Cubas erosi 1999 Luis María Argañan salamurhan jälkeen, johon sekä Oviendon että Cubasin katsottiin sekaantuneen, Lino Oviendo pakeni maasta Argentiinaan. Oviendo sai turvapaikan Argentiinassa, mutta sekaantui vastoin sen ehtoja Paraguayn politiikkaan ja hänet karkotettiin Patagoniaan Tulimaan saaristoon. Myöhemmin hän siirtyi Brasiliaan.
Hän palasi Paraguayhin 28. kesäkuuta 2004 ja hänet vapautettiin vankilasta syyskuussa 2007 hänen kärsittyään puolet kymmenvuotisesta rangaistuksestaan. Vapautuksen jälkeen korkein oikeus kumosi Oviedon tuomion entisten kenraalien todistuksen perusteella, jonka mukaan mitään kaappausta ei ollut tapahtunut. Tämä salli Oviedon asettua ehdokkaaksi vuoden 2008 presidentinvaaleihin. Hän sai vaaleissa noin viidenneksen äänistä.
Oviedo oli ilmoittautunut uudestaan ehdokkaana vuoden 2013 presidentinvaaleihin. Hän kuitenkin kuoli helikopterionnettomuudessa, kun oli palaamassa maan pohjoisosissa pidetystä vaalitilaisuudesta.
Tokion pörssi
Tokion pörssi () tai TSE, oli yksi maailman suurimmista osakemarkkinoista maailmassa rahanarvolla mitattuna. Pörssi on perustettu vuonna 1949. Sen tunnetuin osakeindeksi on vuonna 1950 perustettu Nikkei-indeksi. Tokion pörssissa noteerattujen yhtiöiden markkina-arvon mukaan painotettu, 33 eri teollisuuden sektorin osaindeksistä koottu, heinäkuusta 1969 alkaen laskettu osakeindeksi on nimeltään Topix. Topix-indeksi lasketaan yli 2000 osakkeen pohjalta. Kaikkiaan kymmenen suuryrityksen osaketta painotettiin kesäkuun 2017 lopussa yli 1,0 prosentin painolla.
Tokion pörssi ilmoitti vuoden 2011 lopussa yhdistyvänsä Osakan pörssin kanssa. Yhdistymisellä pörssit pyrkivät vastaavaan rahoitusalan kasvavaan kilpailuun. Yhdistyminen toteutui vuoden 2013 tammikuussa. Japanin markkinaviranomainen hyväksyi yhdistymisen heinäkuussa 2012.Yhdistymisen seurauksena syntyi Japanin pörssi (JPX). Tammikuussa 2016 JPX-pörssissä listattujen yritysten markkina-arvoksi laskettiin 4 522 miljardia Yhdysvaltain dollaria. Japanin pörssi on maailman kolmanneksi tai neljänneksi suurin arvopapereiden markkinapaikka.
Käytännössä pörssien yhdistymisessä saavutettiin seitsemän miljoonan jenin säästöt toimien integroinnin johdosta Tokion pörssin sulauduttua osaksi Osakan pörssiä. Tokion ja Osakan pörssit jatkoivat ainakin aluksi uuden Japanin pörssin tytäryrityksinä.
Tilanne Topix-indeksin perusteella (30.6.2017 mukaan) ja talousjulkaisu Forbesin mukaan:
Talousjulkaisu Forbesin mukaan yli 40 miljardin dollarin markkina-arvo oli toukokuussa 2017 myös Japan Post Holdings -yhtiöllä (55,1 mrd. USD) ja Canonilla (41,6 mrd. USD).
Sortavalan lentoasema
Sortavalan lentoasema perustettiin 14. kesäkuuta 1918. Se sijaitsi Sortavalan keskustassa Vakkolahden rannalla, lähellä Pitkäsiltaa. Lentoaseman konesuojan muodostivat aluksi kaksi kankaista vajaa, joihin mahtui kaksi lentokonetta. Kolmas lentokone oli laskusillalla. Puurakenteinen lentokonehalli valmistui lokakuussa 1918. Varsinaisena lentokenttänä käytettiin neliökilometrin laajuista Läppäjärven selkää.
Sortavalan lentoaseman ensimmäinen lentokone oli Friedrichshafen FF49C, joka tuli 26. kesäkuuta 1918. Sortavalan lentoasemalta toimivien lentokoneiden tehtävänä oli valvoa Laatokkaa, mutta sieltä suoritettiin lentoja myös maarintamille Laatokan pohjoispuolelle. Suomen ilmavoimien ensimmäinen varsinainen tiedustelulento ulkomaille tapahtui 27. helmikuuta 1919, kun kapteeni Väinö Mikkola ja kersantti C-E Leijer suorittivat ilmakuvausmatkan Pietariin. Friedrichshafen FF49C:t siirrettiin Koivistolle 5. joulukuuta 1918 ja 22. maaliskuuta 1919
Lentoasemalta pyrittiin tukemaan myös Aunuksen retkeä. Eversti von Hertzen ja vänrikki Tschernich hankkivat retkikunnan käyttöön Rumpler C.8:n, joka joutui tekemään pakkolaskun lähtöpäivänään 21. huhtikuuta 1919.
1919 syksyllä suoritettiin postilento Murmanskin Kontiolahteen. Porajärven kapinan vuoksi lentoasemalle siirrettiin 1920 kolme Breguet 14A2-lentokonetta tiedustelutehtäviin itärajalla. Koneet lensivät kaksi onnistunutta matkaa Porajärvelle. Sortavalan lentoaseman toiminta siirtyi Kasinhäntään 1921 alkaen.
Finnish Graffiti 2
Finnish Graffiti 2, "Suomalaisen Rockin Historiaa vol. 2" eli "Suomi-Rockin oppivuodet 1965-1970" on kokoelmalevy, jolle on tallennettu suomirockin varhaisia äänitteitä.
CD 1
CD 2
"CD 1""CD 2"
Lassi Luoto
Lassi Luoto (s. 22. heinäkuuta 1986 Lohja) on suomalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan keskikenttäpelaaja.
Luoto on edustanut Veikkausliigassa aikaisemmin FC Viikinkejä sekä Valkeakosken Hakaa. Hän on pelannut yhteensä 36 pääsarjaottelua ja onnistunut kerran maalinteossa.
Berengar Toursilainen
Berengar Toursilainen (n. 999 – 6. tammikuuta 1088) oli ranskalainen varhaisskolastinen teologi ja Chartresin katedraalikoulun johtaja. Hänen esimerkkinsä dialektiikan hyödyntämisessä johti menetelmän leviämiseen Laonin ja Pariisin kouluihin. Hän kävi myös väittelyjä kirkon johdon kanssa ehtoollisen transsubstantiaatio-opista.
Berengar oli Chartresin piispa Fulbertin oppilas. Hänestä tuli vuonna 1030 Saint-Martin de Toursin kaniikki ja myöhemmin katedraalikoulun rehtori. Hän sovelsi dialektista menetelmää kirkon perinteisiin opetuksiin, ja joutui tämän vuoksi ristiriitoihin joidenkin oppien kanssa. Eräs tällainen seikka oli transubstantiaatio-oppi, jonka neljäs lateraanikonsiili nosti kirkon opiksi vuonna 1215. Opin mukaan ehtoollisella käytetty leivän ja viinin substanssi muuttuu ehtoollisella Kristuksen ruumiiksi ja vereksi. Berengarin mukaan tämä oppi on ristiriidassa järjen, kirkon aiempien opetusten ja Raamatun kanssa. Berengar itse edusti Augustinuksen tavoin symbolista tulkintaa, jonka mukaan ehtoollinen on rituaalinen kuva, jossa ehtoollisaineet pysyvät samana, mutta mielessä oleva merkitys muuttuu.
Berengaria syytettiin virheellisestä opetuksesta useissa kirkolliskokouksissa, ja hänet pakotettiin perumaan mielipiteensä. Hän palasi kuitenkin aina takaisin aiempiin opetuksiinsa. Hän kirjoitti näkemyksensä tueksi teoksen "Rescriptum versus Lanfrancum" eli "De sacra coena", jossa esitti näkemyksensä yksityiskohtaisesti.
Santahaminan lentoasema
Santahaminan lentoasema on Santahaminassa sijaitsevan venäläisen varuskunnan alueelle syksyllä 1918 perustettu lentoasema. Asema aloitti lakkautetulta Hermannin lentoasemalta siirretyllä puisella lentokonehallilla 1919 ja kahdella puisella laskusillalla. Puisen hallin rinnalle rakennettiin tiilinen 1921 ja betoninen 1924. Jokaisella hallilla oli laskusilta veteen ja yhteen halliin mahtui 5-10 lentokonetta.
Lento-osasto 2 siirrettiin Hermannista ja Lentopataljoona Ilmailupataljoonaksi uudelleen nimettynä Turun Vähä-Heikkilän lentoasemalta. Ilmailupataljoonan koulutuslentotoiminta Ilmailukouluna oli pysähdyksissä vielä keväällä 1919.
Ilmailuvoimien esikunta siirtyi Santahaminan lentoaseman yhteyteen 1. heinäkuuta 1921 viideksi vuodeksi. Sinne siirtyi myös 1. maaliskuuta 1924 perustettu Ilmailutelakka, joka korjasi koneita.
Santahaminassa toimi vesilentokentän lisäksi myös Ilmailutelakan ja lentokonetehtaan pääasiallisessa käytössä oleva entiselle ampumaradalle raivattu maalentokenttä, joka oli pohjaltaan liian pehmeä ja mitaltaan liian lyhyt koulutuslentotoimintaan.
Santahaminan lentoasema toimi kuitenkin 1936 valmistuneen Malmin lentokentän edeltäjänä Helsingissä vierailevien osalta.
Koiviston lentoasema
Koiviston lentoasema oli vuosina 1918-1921 Karjalankannaksen Koivistolla toiminut pieni sotilaslentoasema. Alkujaan vesilentokoneille tarkoitetun, Koiviston Kirkkoniemessä sijainneen aseman perustivat Suomen sisällissodan jälkeen saksalaiset, jotka käyttivät sitä Itäisen Suomenlahden tiedusteluun. Saksalaiset vetäytyivät alueelta Brest-Litovskin rauhansopimuksen jälkeen syksyllä, ja lentoasema siirtyi kokonaan suomalaisille. Syksyllä 1919 sitä käyttivät puolestaan englantilaiset laivaston koneet, joille rakennettiin myös maakenttä Kotterlahden kylään. Englantilaiset pommittivat aktiivisesti Kronstadtia ja Pietaria, mutta suomalaiset itse tekivät vain tiedustelulentoja. Englantilaisten vetäydyttyä Suomen oma sotilaslentotoiminta oli vilkasta syksyllä 1920 Venäjän kanssa solmittuun Tarton rauhaan asti, joskin koneiden määrä oli pieni. Vuonna 1921 lentoasema lakkautettiin ja toiminta siirrettiin Viipuriin.
The Oath of Black Blood
The Oath of Black Blood on Beheritin ensimmäinen kokopitkä albumi. Sen julkaisi saksalainen Turbo Music (LP/CD) vuonna 1991, Yhdysvalloissa JL America (LP/CD/MC) 1992 ja uusintapainoksena Spinefarm (digipak CD) vuonna 2004. JL American versiossa on hieman eroavat kansitaiteet ja virheitä kappalelistauksessa, esimerkiksi Intro puuttuu kokonaan. Albumista on myös monia eri tahojen julkaisemia bootleg-julkaisuja.
Turbo Music lähetti Beheritille 100 dollaria rahaa albumin nauhoittamiseen, mutta tarinoiden mukaan yhtye käytti rahat alkoholiin. Turbo Musicilla ei siis ollut muuta julkaistavaa materiaalia, kuin Demonomancy-demo ja Dawn of Satan's Millenium 7" EP ja julkaisi ne albumina ilman yhtyeen lupaa. Yhtye piti albumia bootleginä, mutta kovan kulttimaineen ja kysynnän vuoksi sitä pidetään yleisesti Beheritin ensimmäisenä albumina. Ensimmäinen virallinen versio albumista on näin ollen vasta Spinefarmin vuonna 2004 julkaisema, uudella kansivärityksellä varustettu laitos. Demokasetilta suoraan kopioitujen kappaleiden äänenlaatu ei ole parhaimmasta päästä ja albumin erittäin raaka äänimaailma johtuu osittain tästä.Kappaleet 1-7 on otettu Demonomancy-demolta ja kappaleet 8-11 Dawn of Satan's Millenium EP:ltä.
Vatikaanin kirkolliskokous
Vatikaanin kirkolliskokous on kahden Vatikaanissa kokoontuneen katolisen kirkon tunnustaman ekumeenisen kirkolliskokouksen nimenä:
Rebel Extravaganza
Rebel Extravaganza on norjalaisen black metal -yhtye Satyriconin neljäs albumi.
Vierailevat muusikot
Central Obrera Boliviana
Central Obrera Boliviana (COB) on Bolivian suurin ammattiyhdistysten keskusjärjestö. Se perustettiin 1952 Movimiento Nacionalista Revolucionarion valtaan tuoneen kansallisen vallankumouksen jälkeen. Vuosina 1952–1987 COB:ta johti trotskilainen Juan Lechín Oquendo. Sen nykyinen johtaja on Jaime Solares.
COB edustaa noin kahta miljoonaa työläistä. Tärkein COB:n jäsenjärjestöistä on kaivostyöläisten Federación Sindical de Trabajadores Mineros de Bolivia.
COB tukee maan kaasuvarojen kansallistamista ja vastusti vuonna 2000 Cochabamban mielenosoituksissa vesihuollon yksityistämistä. Sillä on ollut huonot suhteet jokaiseen Bolivian presidenttiin 1950-luvun jälkeen. Viimeksi sen järjestämät mielenosoitukset poistivat vallasta Carlos Mesan 2005.
Kansallinen vallankumouksellinen liike (Bolivia)
Kansallinen vallankumouksellinen liike (esp. "Movimiento Nacionalista Revolucionario") (MNR, ) on 1942 perustettu bolivialainen puolue. MNR syntyi vasemmistolaisena uudistuspuolueena, mutta nykyisin se kannattaa uusliberaalia talouspolitiikkaa. Vuoden 2005 vaaleissa se sai 6,5 % äänistä ja seitsemän paikkaa alahuoneessa ja yhden senaattorin.
Movimiento Nacionalista Revolucionario syntyi vuosien 1932–1935 Chacon sodan aiheuttamasta tyytymättömyydestä. Se perustivat Víctor Paz Estenssoro ja Hernán Siles Zuazo. Tuolloin puolue houkutteli maansa merkittävimmät intellektuellit joukkoonsa. Ensimmäistä kertaa MNR nousi vallankahvaan 1943 Gualberto Villarroelin uudistusmielisessä sotilashallituksessa. Tuolloin puoluetta epäiltiin kuitenkin fasistisympatioista ja Yhdysvallat vaati sen jäsenten poistamista hallituksesta.
MNR johti 1952 kansallista vallankumousta ja hallitsi maata vuoden 1964 sotilasvallankaappaukseen asti. Tuona aikana maahan tuli yleinen ja yhtäläinen äänioikeus ja toteutettiin maauudistus ja tinakaivosten kansallistaminen. Vahvojen persoonien hallitsema MNR hajosi sisäisiin riitoihin. Ensimmäisenä lähti Walter Guevara Arze 1950-luvun lopulla. Suosittu ammattiyhdistysjohtaja Juan Lechín erotettiin 1964. Maanpakolaisvuodet lisäsivät hajaannusta. MNR:n suurinta faktiota ohjasi Paz Estenssoro, joka teki puolueen kannatuksen kannalta merkittävän virheen tukiessaan 1971 diktaattori Hugo Banzeria. Kun Paz siirtyi myöhemmin oikealle, Siles Zuazo lähti johtamaan perustamaansa UDP:ta (Union Democratica Popular), joka liittoutui uuden MIR:in (Movimiento de Izquierda Revolucionaria) kanssa.
Movimiento Nacionalista Revolucionariosta eronneet liikkeet ja niiden johtohenkilöt:
Paz Estenssoro johti MNR:aa vielä vuosien 1978, 1979 ja 1980 vaaleissa. Hänet valittiin uudelleen presidentiksi neljännen kerran 1985, jonka jälkeen hän jäi politiikasta. Talouskriisin myötä Paz ja hänen suunnitteluministerinsä Gonzalo Sanchez de Lozada uudistivat taloutta liberaalin talouspolitiikan mukaan. Sanchez valittiin presidentiksi 1993 vaaleissa.
Vuoden 2002 vaaleissa MNR sai Movimiento Bolivia Libren kanssa 26,9 % äänistä ja 36/130 edustajainpaikkaa ja 11/27 senaattoria ja Sanchez de Lozada valittiin presidentiksi. Hän erosi kuitenkin jo 2003, ja hänen seuraajansa Carlos Mesa pysyi sitoutumattomana kansallisen yhtenäisyyden nimissä.
Vuoden 2005 vaaleissa MNR sai vain 6,5 % äänistä ja seitsemän paikkaa alahuoneessa ja yhden senaattorin.
Bernard Lama
Bernard Lama (s. 7. huhtikuuta 1963 Saint-Symphorien, Ranska) on ranskalainen jalkapallomaalivahti, joka muistetaan seurajoukkueajoilta parhaiten ajastaan Lillessä ja PSG:ssä. Hän edusti urallaan myös Metziä, Brestoisia, Lensiä, West Hamia ja Rennesiä.
Ranskan maajoukkueessa Lama teki debyyttinsä 17. helmikuuta 1993 4–0 voitto-ottelussa Israelia vastaan. Uransa aikana 44 maaottelua pelannut Lama edusti maataan EM-kisoissa 1996 ja 2000, jossa Ranska voitti Euroopan-mestaruuden. Hän oli myös mukana voittamassa maailmanmestaruutta vuoden 1998 MM-kisoissa pääsemättä kuitenkaan kentälle yhdessäkään ottelussa.
Vuonna 1998 Lama ei selvinnyt huumetestistä selvin paperin ja menetti ykköstorjujan aseman maajoukkueessa Fabien Barthezille.
21. heinäkuuta 2006 Lama nimettiin Kenian maajoukkueen päävalmentajaksi
. Debyyttiottelunsa 2. syyskuuta 2006 Kenia hävisi Eritrealle. Kahden kuukauden valmentamisen jälkeen hän lopetti päävalmentajan tehtävässään. Laman korvasi Tom Olaba.
Erró
Erró (oik. Guðmundur Guðmundsson, s. 19. heinäkuuta 1932 Ólafsvík, Islanti) on islantilainen kuvataiteilija. Hänen päätyylisuuntansa on postmodernismi. Erró opiskeli kuvataidetta Norjassa ja Italiassa. Erró kuvaa tauluissaan usein sotaa ja taistelua sekä maailman eri ilmiöitä kuten öljykriisejä ja diktatuuria. Hänen piirrosjälkensä on saanut paljon vaikutteita amerikkalaisista sarjakuvista.
Tommi Häti
Tommi Juhana Häti (s. 11. huhtikuuta 1971 Helsinki) on suomalainen curling-pelaaja. Hän toimi Markku Uusipaavalniemen kipparoiman joukkueen kakkosheittäjänä yksissätoista arvokisoissa.
Hätin parhaat saavutukset ovat EM-kulta vuodelta 2000, kaksi EM-pronssia (1999 ja 2002), kaksi MM-pronssia (1998 ja 2000) sekä olympialaisten viides tila vuonna 2002. Suomen mestaruuksia hänellä on seitsemän kappaletta vuosilta 1997—2011. Seuratasolla Häti edusti Hyvinkään Curlingia sekä Kulosaari Curling Klubia.
Häti on 187 senttimetriä pitkä ja painaa 83 kiloa. Hän toimii yksityisyrittäjänä mainosalalla ja asuu Hollolassa.
Peter Stormare
Peter Stormare (syntyjään Peter Ingvar Rolf Storm, s. 27. elokuuta 1953 Arbrå) on ruotsalainen näyttelijä. Hänellä on paljon kysyntää Hollywood-tuotannoissa sujuvan englantinsa ja eri aksenttien matkimiskykynsä vuoksi. Moni Stormaren näyttelemä hahmo on jotenkin epätavallinen.
Stormare vaihtoi nimensä havaittuaan, että teatterikorkeakoulussa eräällä vanhemmalla oppilaalla oli sama nimi. Hänen alkuperäinen nimivalintansa "Retep Mrots", joka on hänen oma nimensä takaperin, hylättiin.
Stormare aloitti uransa Tukholmassa Kungliga Dramatiska Teaternissa, jossa hän näytteli 11 vuotta. Vuonna 1990 hän otti johtavan aseman Tokyo Globe Theatressa ja saavutti kuuluisuutta useissa Shakespeare-tuotannoissa. Kolme vuotta myöhemmin hän lähti New Yorkiin ja näytteli pääasiassa englanninkielisissä tuotannoissa. Ruotsissa hän on työskennellyt Ingmar Bergmanin kanssa.
Häntä on ylistetty roolistaan hiljaisena ja armottomana roistona (yhdessä Steve Buscemin kanssa) "Fargossa" (1996), ja myöhemmin hän näytteli rähjäistä "silmälääkäriä" ("Solomon Eddie") Minority Reportissa. Vuonna 1998 hän esiintyi The Froggerissa, Seinfeld-jaksossa, jossa hän näytteli "kelmiä sähköasentajaa", joka tunnettiin "Slippery Petenä". Samana vuonna hän esitti myös "Uli Kunkelia" elokuvassa "The Big Lebowski" sekä "Carl Hamiltonia" ruotsalais-norjalaisessa toimintaelokuvassa Hamilton, jossa nähtiin myös suomenruotsalainen Mats Långbacka. Elokuvassa" Armageddon" (1999) hän näytteli venäläistä "Leviä". Vuonna 2002 hän näytteli myös pienessä roolissa upseeria elokuvassa "Windtalkers". "Alexia" hän näytteli "Bad Boys II" -elokuvassa vuonna (2003). Vuonna 2005, elokuvassa "Constantine" Stormare esitti "Luciferia". Samana vuonna hän näytteli kuulustelijaa elokuvassa "Grimmin veljekset". Televisiosarjassa "Pako" (Prison Break) hän näytteli mafiapomo "John Abruzzia". Viaplayn sarjassa Swedish Dicks (2016) hän esittää yksityisetsivä Ingmar Bergmania. Hänellä oli pieni rooli vuoden 2017 "John Wick 2" elokuvassa.
Hän oli myös Mattias Nilssonin äänenä videopelissä "Mercenaries: Playground of Destruction", Dr. A.J. Hillin äänenä pelissä "Until Dawn" ja Isairin äänenä pelissä "Icewind Dale 2".
Hän on Nuuskamuikkusen äänenä "Muumi ja punainen pyrstötähti (2010)"-animaatioelokuvan kansainvälisessä versiossa.
Stormare asuu sekä Yhdysvalloissa että Ruotsissa. Hän on eronnut ensimmäisestä vaimostaan, näyttelijä Karen Sillasista, jonka kanssa hänellä on tytär Kelly.
Stormare on myös muusikko. Kun U2:n laulaja Bono kuuli Stormaren musiikkia, hän kannusti tätä tekemään levyn, ja vuonna 2002 Stormare julkaisi ensimmäisen albuminsa "Dallerpölsa och småfåglar".
Stormare soittaa yhtyeessä nimeltä Blonde From Fargo.
Stormaren ensiesiintyminen televisiossa Yhdysvalloissa tapahtui vuonna 1996 sarjassa "Swift Justice". Sitä seurasivat "Seinfeld" 1998, sen jälkeen hän näytteli sarjassa "Watching Ellie" 2003, jossa nimiroolissa oli Julia Louis-Dreyfus. "Pako"-sarjassa hän aloitti vuonna 2005.
O’Haren kansainvälinen lentoasema
O’Haren kansainvälinen lentoasema () on yksi maailman vilkkaimmista lentoasemista. Se sijaitsee 27 kilometriä Chicagosta luoteeseen. Vuonna 2006 se oli maailman vilkkain lentoasema. (Vuosina 1985–2005 vilkkain oli Hartsfield-Jackson Atlantan kansainvälinen lentoasema.) Se on United Airlinesin tärkein keskittymä ja American Airlinesin toiseksi tärkein keskittymä. Lentoasemalla on viisi terminaalia, ja sinne lentävät lukuisat niin amerikkalaiset kuin ulkomaalaisetkin lentoyhtiöt.
Kesäkuussa 2018 kaupunki on päättänyt että lentoaseman ja kaupunkikeskustan välille kaivetaan tunneli.
Kaarlen kenttä
Kaarlen kenttä on Vaasan pääyleisurheilukenttä, jossa pelataan myös amerikkalaista jalkapalloa sekä jalkapalloa. Kentän yleisökapasiteetti on 5 500, joka jakautuu 2 500- ja 3 000-paikkaisiin katsomoihin. Kaarlen kentän pääkäyttäjä on amerikkalaisen jalkapallon Vaahteraliigajoukkue Wasa Royals. Jalkapallojoukkueista siellä pelaa ottelunsa Vaasan Kiisto. Myös Vasa IFK ja VPS-j pelaavat siellä noin puolet otteluistaan. Kentällä järjestettiin myös Kalevan Kisat vuonna 2004. Kenttä sijaitsee Vaasan urheilupaikkojen keskittymässä, jossa sijaitsee myös ravirata, jäähalli, pesäpallostadion, tenniskenttä, uimahalli ja kuuluisa Hietalahden jalkapallostadion. Kentällä on kahdeksan spurtanpintaista juoksurataa.
Kaarlen kentällä pidettyjen jalkapallo-otteluiden yleisöennätys on 5 823 katsojaa maaottelussa Suomi - Bulgaria, joka pelattiin 4. elokuuta 1988.
Parhaimmillaan vuonna 2001 oli yhtenä päivänä 10.500 katselijaaKaarlen kentällä on järjestetty mm. vuonna 2008 Veteraanien yleisurheilun SM-kilpailut ja yleisurheilun joukkuemestaruuskilpailujen ykkösliigan kilpailut vuonna 2017.
Valentin Vološinov
Valentin Nikolajevitš Vološinov (, 30. kesäkuuta 1895 Pietari – 13. kesäkuuta 1936 Leningrad) oli venäläinen kielitieteilijä. Hänen teoriansa ovat vaikuttaneet erityisesti kirjallisuudentutkimukseen, kielitieteeseen ja marxilaisen ideologian teoriaan. Hän kuului Mihail Bahtinin ympärille ryhmittyneeseen piiriin jo Näävelissä vuodesta 1918 lähtien. Vološinov kuului ensin Boris Zubakinin kanssa teosofiseen liikkeeseen, mutta irtautui siitä ja palattuaan Pietariin 1922 aloitti kielititeen opinnot ja kääntyi marxilaiseksi. Hänen läheisin työtoverinsa oli Lev Jakubinski.
Vološinoville kieli kuului kulttuurin ytimeen. Idealistisen kulttuurifilosofian vastapainoksi hän käytti kuitenkin sanaa ideologia. Ideologiaa ei voi erottaa yhteisöllisestä ja historiallisesta kontekstista. Hän kritisoi Ferdinand de Saussuren aloittamaa kielitieteen perinnettä, jossa kieltä tarkasteltiin ensisijaisesti muusta maailmasta irrallisena kielijärjestelmänä. Vološinov ymmärsi kielen pikemminkin toimintana, käytännöllisenä tietoisuutena ja konkreettisena maailmassa olemisena. Kielen keskukseksi tuli puhunta, joka on sosiaalista eikä yksilöllistä kielijärjestelmän realisointia kuten Saussurella. Toisaalta hän kritikoi Vosslerilaista idealistista kielitiedettä.
Vološinovin tunnetuimmat teokset ovat "Freidizm" (1927) ja "Marksizm i filosofija jazyka" (1929).
Vološinov kuoli vuonna 1936 eli 40-vuotiaana tuberkuloosiin.
Koivikko (Kerava)
Koivikko on asuinalue, joka kuuluu eteläiseen Keravaan, ja sijaitsee Savion kaupunginosassa. Koivikossa on lähes pelkästään omakoti- ja paritaloja. Alue on vehreää ja sisältää suuria rakentamattomia metsäalueita. Koivikossa on urheilualue, jossa on talvella luistelujää ja jääkiekkokenttä. Kesällä alueella voi pelata tennistä ja muita hiekkakentällä pelattavia pelejä.